
ЕУРАЗИЯЛЫҚ ҮКІМЕТАРАЛЫҚ КЕҢЕС

ШЕШІМ
2025 жылғы «15» тамыз                  № 3                     Шолпан-Ата қаласы

Еуразиялық экономикалық одақ шеңберінде тауарлардың ортақ биржалық (ұйымдастырылған) нарығында биржалық сауда-саттықтарды дамыту бағдарламасын бекіту туралы

Жоғары Еуразиялық экономикалық кеңестің 2020 жылғы 11 желтоқсандағы № 12 шешімімен бекітілген Еуразиялық экономикалық интеграцияны дамытудың 2025 жылға дейінгі стратегиялық бағыттарының 2.2.1-тармағын орындау үшін Еуразиялық үкіметаралық кеңес шешті: 
1. Қоса беріліп отырған Еуразиялық экономикалық одақ шеңберінде тауарлардың ортақ биржалық (ұйымдастырылған) нарығында биржалық сауда-саттықтарды дамыту бағдарламасы бекітілсін.
2. Осы Шешім ресми жарияланған күнінен бастап күшіне енеді.
Еуразиялық үкіметаралық кеңес мүшелері:

	Армения Республикасынан




	Беларусь Республикасынан


	Қазақстан
Республикасынан


	Қырғыз Республикасынан


	Ресей Федерациясынан






	
	Еуразиялық үкіметаралық кеңестің 2025 жылғы 15 тамыздағы № 3  шешімімен
БЕКІТІЛГЕН



Еуразиялық экономикалық одақ шеңберінде тауарлардың ортақ биржалық (ұйымдастырылған) нарығында биржалық сауда-саттықтарды дамыту бағдарламасы

І. Жалпы ережелер

1. Осы Бағдарлама Жоғары Еуразиялық экономикалық кеңестің 2020 жылғы 11 желтоқсандағы № 12 шешімімен бекітілген Еуразиялық экономикалық интеграцияны дамытудың 2025 жылға дейінгі стратегиялық бағыттарының 2.2.1-тармағына және Еуразиялық үкіметаралық кеңестің 2024 жылғы 1 қазандағы № 14 өкімімен бекітілген Еуразиялық экономикалық одақ шеңберінде тауарлардың ортақ биржалық (ұйымдастырылған) нарығын қалыптастыру тұжырымдамасына (бұдан әрі — Тұжырымдама) сәйкес әзірленді.
Электр энергиясы, газ, мұнай және мұнай өнімдерінің биржалық саудасы мәселелері энергетикалық ресурстардың ортақ нарықтарын қалыптастыру шеңберінде қарастырылатын болады.
2. Осы Бағдарламада пайдаланылатын ұғымдар 2014 жылғы 29 мамырдағы Еуразиялық экономикалық одақ туралы шартта (бұдан әрі — Шарт) және Тұжырымдамада айқындалған мәндерде қолданылады.
3. Осы Бағдарламаның мақсаттары: 
а) Еуразиялық экономикалық одақ шеңберінде тауарлардың ортақ биржалық (ұйымдастырылған) нарығын (бұдан әрі тиісінше — Одақ, тауарлардың ортақ биржалық нарығы) қалыптастыру және оның жұмыс істеу мақсаттарына қол жеткізу үшін қажетті құқықтық және ұйымдастырушылық жағдайлар жасау;
б) Одаққа мүше мемлекеттердің (бұдан әрі — мүше мемлекеттер) шаруашылық жүргізуші субъектілерінің, сауда-саттықты ұйымдастырушылардың және өзге де инфрақұрылымдық ұйымдардың тауарлардың ортақ биржалық нарығында сауда-саттықтарға қатысуға әзірлігін қамтамасыз ету болып табылады.
4. Осы бағдарламаның міндеттері: 
а) базистік активі тауар болып табылатын тауарлармен (бұдан әрі — тауарлармен биржалық сауда) және туынды қаржы құралдарымен биржалық (ұйымдастырылған) сауданы дамыту; 
б) тауарлардың ортақ биржалық нарығына қатысушылардың осы нарықтағы сауда-саттықтарға кемсітусіз қол жеткізуін қамтамасыз ету үшін жағдайлар жасау;
в) осы нарықтың тиімді жұмыс істеуін қамтамасыз ету үшін қажетті шамада тауарлардың биржалық саудасы мәселелерін реттейтін мүше мемлекеттердің заңнамасын жетілдіру;
г) бағалық тауар индикаторларын есептеу жүйесін дамыту, биржалық тауарлар бойынша биржадан тыс мәмілелерді тіркеу тәртібін жетілдіру, ашық биржалық және биржадан тыс баға тауар индикаторларын қалыптастыру үшін мүше мемлекеттердің практикаларын ескере отырып, тауарлармен биржалық сауда-саттықтарды өткізу режимдерін біріздендіру;
д) тауарлармен биржалық сауда-саттықтарға жіберілген тауарларға ерекшеліктердің жалпы нысандарына тәсілдемелерді үйлестіру және тауарлармен электрондық биржалық сауда-саттықтарды өткізу мақсатында электрондық цифрлық қолтаңбаны (электрондық қолтаңбаны) өзара тануды қоса алғанда, электрондық құжат айналымына қойылатын талаптарды келісу;
е) тауарлардың ортақ биржалық нарығы субъектілері арасында, оның ішінде мүше мемлекеттер заңнамасының ерекшеліктерін ескере отырып, ақпарат алмасуды жүзеге асыру үшін ақпарат алмасу тәртібі мен ақпарат құрамын келісу; 
ж) тауарлардың ортақ биржалық нарығының инфрақұрылымын жетілдіру болып табылады.
5. Осы Бағдарламаны іске асыру нәтижесінде тауарлардың ортақ биржалық нарығы қалыптастырылады және тауарлардың ортақ биржалық нарығына қатысушылардың осы нарықтағы сауда-саттықтарға кемсітусіз қол жеткізуі қамтамасыз етіледі.
6. Тауарлардың жалпы биржалық нарығы шеңберінде биржалық тауарларға бағалардың жай-күйі мен серпінін көрсететін бағалық тауар индикаторлары қалыптастырылатын болады.
7. Тауарлардың ортақ биржалық нарығын қалыптастыру және дамыту биржалық тауарларға объективті нарықтық бағаларды қалыптастыруға, базистік активі тауар болып табылатын тауарлармен және туынды қаржы құралдарымен биржалық сауда көлемдерінің өсуіне және мүше мемлекеттер арасындағы есеп айырысуларда ұлттық валюталарды пайдалануды кеңейтуге ықпал ететін болады.

ІІ. Бағдарламаның іс-шаралары жүйесі

8. Осы Бағдарламаны орындау кезінде мынадай кезеңдерге сәйкес іс-шараларды қатар іске асыру көзделеді:
а) 2025 — 2027 жылдар:
I кезең — сауда-саттық тауарлардың ортақ биржалық нарығында жүзеге асырылатын тауарлардың тізбесін қалыптастыруды және келісуді қоса алғанда, қосымшаға сәйкес тауарлармен биржалық сауда-саттықты дамыту жөніндегі іс-шаралар жоспарына сәйкес мүше мемлекеттердің актілерін және Одақ органдарының актілерін, тауарлардың ортақ биржалық нарығын қалыптастыру жөніндегі ұйымдастыру-әдістемелік құжаттарды әзірлеу және олардың күшіне енуі;
II кезең — пилоттық жобаларды іске асыру, базистік активі тауар болып табылатын тауарлармен және туынды қаржы құралдарымен имитациялық және нақты сауда-саттықтарды тауарлардың ортақ биржалық нарығында жүргізу;
б) 2027 — 2029 жылдар:
III кезең — тауарлардың ортақ биржалық нарығының толық көлемде жұмыс істеуінің басталуы.
9. Еуразиялық экономикалық комиссия (бұдан әрі-Комиссия) осы Бағдарламаның орындалуына мониторинг жүргізеді, оның нәтижелері бойынша жыл сайын Комиссия Алқасына тауарлардың ортақ биржалық нарығын қалыптастыру барысы туралы баяндама дайындайды.

1. Тауарлардың ортақ биржалық нарығын реттейтін актілерді әзірлеу

10. Комиссия, мүше мемлекеттер және сауда-саттықтарды ұйымдастырушылар осы Бағдарламаға қосымшада көзделген іс-шаралар жоспарына сәйкес тауарлардың ортақ биржалық нарығын қалыптастыру және оның жұмыс істеуі мәселелері бойынша актілер мен ұйымдастыру-әдістемелік құжаттарды әзірлейді.
11. Тауарларды тасымалдау жөніндегі қызметтерді, сондай-ақ тауарлардың ортақ биржалық нарығы шеңберінде есеп айырысу-клирингтік қызметтерді көрсететін инфрақұрылымдық ұйымдарға қатысты аумағында осы ұйымдардың қызметі жүзеге асырылатын мүше мемлекеттің заңнамасы қолданылады.
2. Тауарлардың ортақ биржалық нарығын қалыптастыру туралы халықаралық шартты әзірлеу және қабылдау

12. Тауарлардың ортақ биржалық нарығын қалыптастыру туралы халықаралық шартты әзірлеу және қабылдау Тұжырымдаманың Х бөлімін іске асыру шеңберінде жүзеге асырылады.
13. Тауарлардың ортақ биржалық нарығын қалыптастыру туралы халықаралық шарттың құрылымы мен мазмұнын мүше мемлекеттер Комиссиямен бірлесіп айқындайды.

3. Тауарлардың ортақ биржалық нарығында сауда-саттықтарды өткізу туралы келісімді әзірлеу және қабылдау

14. Тауарлардың ортақ биржалық нарығында сауда-саттықтарды өткізу туралы келісімді мүше мемлекеттердің сауда-саттықтарды ұйымдастырушылары мен инфрақұрылымдық ұйымдары Комиссиямен бірлесіп, тауарлардың ортақ биржалық нарығын қалыптастыру туралы халықаралық шарттың ережелеріне сәйкес Тұжырымдаманың Х бөлімін іске асыру шеңберінде әзірлейді.
15. Тауарлардың ортақ биржалық нарығында сауда-саттықтарды өткізу туралы келісімнің құрылымы мен мазмұнын оның қатысушылары айқындайды.

4. Тауарлардың ортақ биржалық нарығындағы сауда қағыидаларын анықтау

16. Тауарлардың ортақ биржалық нарығындағы сауда-саттық қағидаларын сауда-саттықтарды ұйымдастырушылар және мүше мемлекеттердің уәкілетті органдары Комиссиямен бірлесіп әзірлейді және ол тауарлардың ортақ биржалық нарығында базалық активі тауар болып табылатын тауарлар мен туынды қаржы құралдарын сатып алу-сату жөніндегі қатынастарды реттеуге тиіс.

5. Тауарлармен биржалық сауда-саттықтарға жіберілген тауарларға арналған ерекшеліктердің жалпы нысандарын әзірлеу

17. Тауарлармен биржалық сауда-саттықтарға жіберілген тауарларға, оның ішінде тауарлардың биржалық сыныптауыштарын пайдалану мүмкіндігімен ерекшеліктердің жалпы нысандарын әзірлеуді сауда-саттықтарды ұйымдастырушылар Комиссиямен бірлесіп Тұжырымдаманың VI бөлімін іске асыру шеңберінде жүзеге асырады.

6. Тауарлардың ортақ биржалық нарығы субъектілері арасында ақпарат алмасуды ұйымдастыру

18. Тауарлардың ортақ биржалық нарығының субъектілері арасында ақпарат алмасуды ұйымдастыру Тұжырымдаманың IX және XI бөлімдеріне сәйкес жүзеге асырылады.
19. Ақпарат алмасу тауарлардың ортақ биржалық нарығы субъектілерінің мүше мемлекеттер заңнамасының ерекшеліктері ескеріле отырып, ақпарат алмасудың келісілген тәртібі мен ақпарат құрамының негізінде тауарлардың ортақ биржалық нарығын қалыптастыру туралы халықаралық шарттың ережелеріне сәйкес ақпарат беру жөніндегі өзара іс-қимылын қамтамасыз етеді.
20. Сауда-саттықтарды ұйымдастырушылармен келісім бойынша ақпарат алмасу бірлескен ұйымдастырылған алаңда да, тауарлардың жалпы биржалық нарығында сауда-саттықтарды ұйымдастырушылардың бірінің алаңында да ұйымдастырылуы мүмкін.
21. Одақтың интеграцияланған ақпараттық жүйесінің жұмыс істеуін және дамуын қамтамасыз ету мәселелерін регламенттейтін Одақ органдарының шарты мен актілеріне өзгерістер енгізілген жағдайда, мүше мемлекеттер ақпарат алмасуды Одақтың интеграцияланған ақпараттық жүйесінің функционалын пайдалана отырып ұйымдастыра алады.
22. Тауарлардың ортақ биржалық нарығында ақпарат алмасудың архитектурасы, рәсімі және ұйымдастырылуы, сондай-ақ ақпараттың құрамы, ақпаратқа қол жеткізу және оны тауарлардың ортақ биржалық нарығына қатысушыларға, мүше мемлекеттердің уәкілетті органдары мен Комиссияға жеткізу механизмі Комиссия Алқасы бекітетін тәртіппен айқындалады.

7. Тауарлардың ортақ биржалық нарығының жұмыс істеуіне, тауарлардың ортақ биржалық нарығындағы және әлемдік тауар нарығындағы баға динамикасына мониторинг ұйымдастыру

23. Тауарлардың ортақ биржалық нарығының жұмыс істеуіне мониторингті ұйымдастыруды Комиссия мүше мемлекеттермен бірлесіп әзірлейді және өткізеді және ол:
а) бағалық тауар индикаторларын қамтитын тауарлардың ортақ биржалық нарығының жұмыс істеуі мониторингі көрсеткіштерінің тізбесін әзірлеуді және келісуді; 
б) тауарлардың ортақ биржалық нарығының жұмыс істеуіне мониторингті жүзеге асыру тәртібін әзірлеуді; 
в) әлемдік тауар нарығындағы бағалар мониторингі үшін биржалық және биржадан тыс алаңдардың тізбесін айқындауды; 
г) мониторингке жататын тауарлардың тізбесін айқындауды;
д) тауарлардың ортақ биржалық нарығында саудаланатын тауарларға қатысты биржадан тыс нарықта жасалған шарттар туралы ақпаратты тіркеу тәртібін, жинау және өңдеу механизмін; 
е) тауарлардың ортақ биржалық нарығында саудаланатын тауарларға бағалық тауар индикаторларын есептеудің жалпы қағидаттарын әзірлеуді; 
ж) тауарлардың ортақ биржалық нарығының және әлемдік тауар нарығының баға индикаторларын талдау тәртібін қамтиды.

8. Тауарлармен биржалық сауда-саттықты жүргізудің, есеп айырысу-клирингтік және логистикалық қызметтер көрсетудің озық технологияларын дамыту және енгізу

24. Тауарлармен биржалық сауда-саттықты жүргізудің, базистік активі тауар болып табылатын тауарлардың және туынды қаржы құралдарының ортақ биржалық нарығының жұмыс істеуін қамтамасыз ету үшін қажетті есеп айырысу-клирингтік және логистикалық қызметтерді ұсынудың озық технологияларын дамыту және енгізу Тұжырымдаманың VI бөліміне сәйкес жүзеге асырылады.
25. Алдыңғы қатарлы технологияларды енгізу мақсатында мүше мемлекеттердің сауда-саттықтарды ұйымдастырушылары, есеп айырысу-клирингтік және логистикалық ұйымдары Комиссиямен бірлесіп:
а) сауда-саттықтарды ұйымдастырушылардың бағдарламалық-аппараттық кешендерінің, есеп айырысу-клирингтік және логистикалық ұйымдардың өзара іс-қимылы; 
б) тауарлардың ортақ биржалық нарығына қатысушылар үшін бағдарламалық-аппараттық кешендердің қолжетімділігін қамтамасыз ету; 
в) сауда-саттықтарды ұйымдастырушылардың бағдарламалық-аппараттық кешендерінің, есеп айырысу-клирингтік және логистикалық ұйымдардың өзара іс-қимылының ақпараттық қауіпсіздігін қамтамасыз ету тәсілдемелерін айқындайды.

9. Мүше мемлекеттердің базистік активі тауар болып табылатын тауарлармен және туынды қаржы құралдарымен биржалық сауда саласындағы заңнамасын үйлестіру

26. Комиссия мүше мемлекеттердің уәкілетті органдарымен келісім бойынша мүше мемлекеттердің тауарлармен биржалық сауда саласындағы заңнамасына салыстырмалы талдау жүргізу үшін ақпарат ұсыну нысанын айқындайды және ұсынылған ақпарат негізінде осы талдауды жүргізеді.
27. Мүше мемлекеттердің тауарлармен биржалық сауда саласындағы заңнамасын салыстырмалы талдаудың қорытындылары бойынша Комиссия жиынтық есеп қалыптастырады, оның негізінде тауарлардың ортақ биржалық нарығының жұмыс істеуін қамтамасыз ету мақсатында үйлестіру жөнінде ұсыныстар (ұсынымдар) дайындайды.
28. Мүше мемлекеттер осы бағдарламаның 27-тармағына сәйкес қалыптастырылған ұсыныстарды (ұсынымдарды) ескере отырып, тауарлардың биржалық саудасы саласындағы өз заңнамасын жетілдіреді, сондай-ақ Шарттың XVI бөліміне сәйкес жүргізілетін мүше мемлекеттердің қаржы нарығы саласындағы заңнамасын үйлестіру қорытындылары бойынша әзірленген базистік активі тауар болып табылатын туынды қаржы құралдарының биржалық саудасы жөніндегі келісілген ұсыныстарды басшылыққа алады.

10. Пилоттық жобаларды іске асыру, тауарлардың ортақ биржалық нарығында базистік активі тауар болып табылатын тауарлармен және туынды қаржы құралдарымен имитациялық және нақты сауда-саттықтарды жүргізу

29. Тұжырымдаманың XI бөлімін іске асыру мақсатында мүше мемлекеттердің уәкілетті органдары мен сауда-саттықтарды ұйымдастырушылары Комиссиямен бірлесіп сауда-саттықтарды ұйымдастырушылардың бағдарламалық-аппараттық кешендерінің, есеп айырысу-клирингтік және логистика ұйымдарының өзара іс-қимылын, олардың тауарлардың ортақ биржалық нарығына қатысушылар үшін қолжетімділігін бағалау және ақпарат алмасу рәсімін пысықтау үшін базистік активі тауар болып табылатын жекелеген тауарлармен және туынды қаржы құралдарымен пилоттық жобаларды іске асыру және имитациялық және нақты сауда-саттықтарды өткізу қажеттілігін бағалайды.

11. Тауарлармен биржалық сауда саласындағы инфрақұрылымдық жобаларды іске асыру

30. Тауарлардың ортақ биржалық нарығындағы биржалық сауда саласындағы инфрақұрылымдық жобалар тауарлардың ортақ биржалық нарығын қалыптастыру туралы жасалған халықаралық шартты, сондай-ақ мүше мемлекеттердің және (немесе) олардың шаруашылық жүргізуші субъектілерінің қабылданған даму бағдарламаларын ескере отырып іске асырылады.
31. Мүше мемлекеттер тауарлармен биржалық сауда саласындағы инфрақұрылымдық жобаларды іске асыруға жәрдемдесу мақсатында:
а) өз аумақтарында тауарлардың ортақ биржалық нарығының жұмыс істеуі үшін іске асырылуы қажет инфрақұрылымдық жобаларды жүзеге асыру үшін қолайлы жағдайлар жасайды;
б) мүше мемлекеттер үшін өзара мүддені білдіретін, оның ішінде есеп айырысу-клирингтік және логистикалық қызметтерді ұсынудың озық технологияларын енгізуді қамтамасыз ететін тауарлармен биржалық сауда саласындағы инфрақұрылымдық жобаларды бірлесіп айқындайды және іске асырады.

ІІІ. Бағдарламаны іске асыруды қамтамасыз ету

32. Осы бағдарламаны іске асыру мақсатында мүше мемлекеттердің тауарлардың биржалық саудасын реттеуге уәкілетті органдарының және тауарлардың ортақ биржалық нарығы субъектілерінің өзара іс — қимылы Тұжырымдамасының VII бөліміне сәйкес құрылатын Одақ шеңберінде тауарлардың ортақ биржалық (ұйымдастырылған) нарығын қалыптастыру жөніндегі консультативтік комитеттің (бұдан әрі-Биржалық комитет) шеңберінде жүзеге асырылады.
33. Биржалық комитет тауарлардың ортақ биржалық нарығында мемлекетаралық сауда-саттықтың ашық және әділ өткізілуін қамтамасыз ету жөнінде ұсыныстар мен ұсынымдар дайындауды жүзеге асырады және тауарлардың ортақ биржалық нарығының жұмыс істеуі мен реттелуіне мониторингті жүзеге асырады. 
Биржалық комитеттің ережесі мен құрамын Комиссия Алқасы бекітеді.

IV. Бағдарламаны ресурстық қамтамасыз ету
1. Бағдарламаны іске асырудың тәртібі мен механизмдері

34. Осы Бағдарламаның 21-тармағына сәйкес шешімдер қабылданған жағдайда тауарлардың ортақ биржалық нарығы субъектілерінің арасында ақпарат алмасуды қамтамасыз ету мақсатында Одақтың интеграцияланған ақпараттық жүйесін дамыту жөніндегі іс шараларды:
Одақтың интеграцияланған ақпараттық жүйесіндегі Комиссияның интеграциялық сегментін дамыту бөлігінде — Комиссия Одақ бюджетінің қаражаты есебінен;
Одақтың интеграцияланған ақпараттық жүйесінің ұлттық сегменттерін дамыту бөлігінде — мүше мемлекеттердің уәкілетті органдарының қызметін қамтамасыз етуге көзделген мүше мемлекеттер бюджеттерінің қаражаты есебінен мүше мемлекеттер өткізетін болады.
Тауарлардың ортақ биржалық нарығының жұмыс істеуі үшін қажетті инфрақұрылымды құру және дамыту жөніндегі іс-шараларды іске асыру бюджеттен тыс көздердің қаражаты тартыла отырып жүзеге асырылатын болады.
35. Осы Бағдарламаның 36-тармағында көзделген ғылыми қамтамасыз ету жөніндегі іс-шараларды іске асыруды мүше мемлекеттер мүше мемлекеттердің уәкілетті органдарының қызметін қамтамасыз етуге көзделген мүше мемлекеттер бюджеттерінің және мүше мемлекеттердің заңнамасында белгіленген тәртіппен тартылатын бюджеттен тыс көздердің қаражаты есебінен жүзеге асыратын болады.
Көрсетілген іс-шараларды іске асыруға Комиссия олар белгіленген тәртіппен Комиссияның ғылыми-зерттеу жұмыстарының жоспарларына енгізілген жағдайда қатыса алады.

2. Ғылыми қамтамасыз ету

36. Осы Бағдарламаны іске асыру мақсатында тауарлардың ортақ биржалық нарығын қалыптастырудың институционалдық, технологиялық, заңдық және экономикалық тетіктерін қоса алғанда, тауарлардың ортақ биржалық нарығын қалыптастыру қағидалары мен тетіктерін әзірлеу кезінде,  сондай-ақ мүше мемлекеттер үшін тауарлардың ортақ биржалық нарығын реттеу саласындағы нормативтік құқықтық актілерді әзірлеу және тауарлардың ортақ биржалық нарығының жұмыс істеуіне мониторинг пен талдауды жүзеге асыру әдістемелерін әзірлеу бойынша әдістемелік ұсынымдар дайындау кезінде қажет болған жағдайда оны талдау зерттеулерін жүргізу және ғылыми негізделген ұсыныстарды дайындау түрінде оны ғылыми тұрғыдан қамтамасыз ету жүзеге асырылады.

